**EPIDEMIOLOŠKE MJERE ZA DJELATNIKE TIJEKOM NASTAVNE GODINE 2020./20201. DOK TRAJE PROGLAŠENA EPIDEMIJA COVID-19 VIRUSA**

**ULAZAK U ŠKOLU**

1. Škola će osigurati da su prostori škole dezinficirani prije ulaska učenika u zaposlenika u zgradu.
2. Svi djelatnici obavezni su mjeriti tjelesnu temperaturu svaki dan prije dolaska na posao te u slučaju povišene tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine.
3. Ustanova vodi evidenciju ulaska/izlaska bilo da je riječ o ovlaštenom ili neovlaštenom osoblju (ovlašteno osoblje uključuje: djecu/učenike, osoblje, pomoćno i administrativno osoblje, ostalo osoblje kojem je odobren ulazak; neovlašteno osoblje uključuje: roditelje/skrbnike, neupisanu braću/sestre djecu/učenike, drugo osoblje koje nije nužno za rad ustanove). Evidencija ulazaka i izlazaka mora se obaviti na adekvatan način da se ne stvaraju grupiranja na ulazu, npr. za učenike se evidencija obavlja u razredu.
4. Svaki djelatnik škole vodi listu u koju upisuje temperaturne vrijednosti izmjerene prije dolaska na posao te navedenu listu predaje u tajništvo na kraju tjedna.
5. Djelatnici stavljaju maske na lice prije ulaska u školu. Maske za lice potrebno je nositi pravilno i to tako da cijelo vrijeme prekrivaju usta i nos.
6. Sve osobe dužne su prilikom ulaska u školu dezinficirati potplate cipela na ulazu na dezinfekcijskom tepihu pri čemu je potrebno izbjegavati zadržavanja i grupiranja na ulazu u školu.
7. Svi zaposlenici škole obvezni su dezinficirati ruke odgovarajućim dezinfekcijskim sredstvom na ulazu u školu izbjegavati zadržavanja i grupiranja na ulazu u školu.
8. Ukoliko je djelatnik zaboravio izmjeriti temperaturu kod kuće, važno je osigurati mjerenje u školi beskontaktnim toplomjerom. Ukoliko izmjerena temperaturna vrijednost iznosi 37,2 ili više, djelatnik ne može obavljati svoje dužnosti već se vraća kući te mu se osigurava zamjena.
9. Učenici u matičnoj školi ulaze prema sljedećem rasporedu:
	* 1. i 2. razred na ulaz s igrališne strane
	* 3. i 4. razredi na bočni ulaz škole
	* razredni odjel koji će biti u učionici informatike na ulaz u sportsku dvoranu
	* ostali razredi na glavni ulaz škole

Učenici u Područnoj školi Držimurec – Strelec ulaze prema sljedećem rasporedu:

* + dva razredna odjela ulaze na bočni ulaz
	+ ostali učenici ulaze na glavni ulaz.

1. Ulaz u školu se zaključava. Na ulaznim vratima bit će obavijest s brojem mobitela na koji je mogući kontakt kako bi se vrata otvorila.
2. Učitelji dočekuju učenike u učionicama.
3. Učitelji koji održavaju prvi sat nastave dolaze u vrijeme dolaska prvog autobusa i borave u učionici sa učenicima do početka nastave.
4. Učitelji koji održavaju nastavu zadnji sat u razrednom odjelu borave s učenicima u učionici puštajući učenike po grupama ovisno o vremenu odlaska kućama.
5. Učenici u školskoj zgradi nose školske papuče. Nakon završetka nastave, papuče ostavljaju u školskoj ustanovi.
6. Učionice se u pravilu ne mijenjaju osim u slučajevima kada to nije moguće izbjeći (TZK, informatika…). Prilikom izmjene učionica učenici moraju imati maske i voditi računa o propisanim epidemiološkim mjerama. Prije napuštanja učionice učenici će dezinficirati svoje radno mjesto i kvake na vratima, a prije ulaska u drugu učionicu dužni su oprati ruke.
7. Nastavu tjelesne i zdravstvene kulture potrebno je, kada god je to moguće, održavati na vanjskim prostorima škole. Nakon uporabe rekvizita na nastavi, potrebno ih je dezinficirati.
8. Sanitarni prostori dezinficiraju se nakon svakog sata. Učenici će sanitarne prostorije koristiti uz dozvolu učitelja poštujući epidemiološke mjere i preporuke.

**PODJELA UDŽBENIKA**

1. Razrednici će preuzeti udžbenike za svoj razredni odjel i podijeliti ih učenicima koji će potpisati Izjavu o preuzimanju te istu odnijeti roditeljima na potpis i vratiti u školu.

**ZA VRIJEME BORAVKA DJELATNIKA U ŠKOLI IZVAN UČIONICE**

1. Obvezno je nošenje maske prilikom prolaska hodnikom, holom, drugim zajedničkim prostorijama, kod boravka u zbornici kada je u njoj prisutno više djelatnika, kod međusobne komunikacije djelatnika i komunikacije djelatnika s drugim odraslim osobama.

2. Održavanje socijalne distance od 1,5 m do 2 m prema svim djelatnicima, učenicima i drugim osobama koje dolaze u školu.

3. Izbjegavati bilo kakav fizički kontakt s drugim djelatnicima, učenicima i drugim osobama koje dolaze u školu.

4. Dobro i redovito provjetravati prostorije u kojima boravimo ili se nalazi veći broj djelatnika u isto vrijeme.

6. Svim djelatnicima, odnosno učiteljima koji ne predaju u nekom razrednom odjeljenju, zabranjen je ulazak u prostor učionice gdje se odvija nastava.

7. Kod korištenja zajedničke opreme u prostorima zbornice ili drugim zajedničkim prostorima ili u učionicama kad u nju ulazi više učitelja, potrebno je nakon korištenja dezinficirati navedenu opremu.

8. Oprati ruke sapunom i tekućom vodom nakon nastave s jednom razrednom skupinom, odnosno prije ulaska u drugu razrednu skupinu i u svim drugim slučajevima kada je to potrebno radi održavanja higijene ruku.

9. Pridržavati se uputa o organizaciji nastave i izbjegavati sve aktivnosti izvan razreda koje bi narušile održavanje epidemioloških mjera.

**ZA VRIJEME BORAVKA UČITELJA U UČIONICI**

1. Maske za lice su obvezne u učionici za učitelje ostalih predmeta koji rade u razrednoj nastavi i u slučaju kada se u razredu izvode aktivnosti ili je situacija takva da nije moguće održavati razmak od minimalno 1,5 metra. Maske za lice i vizire u učionici mogu nositi i svi ostali učitelji koji to žele i smatraju potrebnim.

2. Djecu/učenike tijekom nastavnog procesa upozoravati i ukazivati na potrebu pridržavanja epidemioloških mjera koje su za njih propisane.

3. Voditi računa o redovitom provjetravanju prostorija tijekom nastave, a kada je to moguće ostaviti otvorene prozore tijekom nastave. Poželjno je koristiti vanjske terase, ali na način da ne dolazi do miješanja učenika iz različitih odgojno – obrazovnih skupina.

4. Održavati fizičku distancu prema učenicima tijekom nastave od najmanje 1,5 metra. Izbjegavati svaki fizički kontakt s učenicima.

5. Pridržavati se uputa o organizaciji nastave i izbjegavati svaki način rada u razredu koji bi narušio održavanje epidemioloških mjera.

 6. Učenici ne smiju dijeliti školski pribor.

7. Sve aktivnosti koje se uobičajeno odvijaju u mješovitim grupama (dodatna nastava, dopunska nastava, izvannastavne aktivnosti) organizirat će se kao rad u grupama iz istog razrednog odjela, individualni rad ili online, ovisno o sadržaju aktivnosti i dogovoru učitelja i učenika.

**POSTUPANJE U SLUČAJU SUMNJE U ZARAZU**

1. Postupanje u slučaju sumnje u zarazu kod djeteta propisano je u epidemiološkim mjerama za učenike i roditelje. U slučaju sumnje da učenik ima simptome Covid-19 zaraze i kojeg treba izolirati u posebnoj prostoriji za izolaciju, učitelj koji je to primijetio/utvrdio o tome obavještava ravnatelja ili stručnog suradnika.

2. Ukoliko djelatnik utvrdi mogućnost zaraze kod kuće, ostaje kod kuće i javlja se telefonom najprije izabranom liječniku obiteljske medicine koji odlučuje o testiranju.

3. Kad se kod djelatnika utvrdi zaraza COVID-19, postupa se sukladno odluci nadležnog epidemiologa. Za sve osobe kod koji se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.

**KONTAKT S RODITELJIMA**

1. Za roditelje učenika prvih razreda može se organizirati roditeljski sastanak u sportskoj dvorani ili na vanjskim prostorima uz poštivanje epidemioloških mjera i preporuka.
2. Ostali kontakti s roditeljima odvijat će se online ili putem telefona. Pravila i načine suradnje s roditeljima osmislit će razrednik i o tome obavijestiti roditelje učenika svog razreda.

U Maloj Subotici, 3.9.2020.god.

v.d. ravnateljice:

Manuela Stričak, prof.